《水调歌头 为杨志行寿》
宋代·胡炳文

绛阙春回近，先放玉堂梅。当时产此人杰，天岂偶然哉。

吾道以为元气，学者仰如北斗，聊复振儒台。来岁紫微阁，阊阖看天开。

七旬老，千里路，为公来。二十年前，绣衣曾奉紫霞杯。

今对湖光山翠，喜有碧桃玉藕，寿酒得重陪。明日赋归去，回首望蓬莱。

作者简介：胡炳文（1250－1333），字仲虎，号云峰，元代教育家、文学家。婺源考川人。一生致力于研究、弘扬朱子理学，在易学研究上也颇有造诣。在家乡创建明经书院。代表著作有《云峰集》、《四书通》、《周易本义通释》和为儿童编写的《纯正蒙求》等。